O swanetše go iša foromo yeo e beilwego go kgopela tumelelo ya go reka ka ntle ga naga. Tumelelo ya thekontle e a nyakega go dithoto ka moka tšeo di welago ka tlase ga magato a taolo ya thekontle. Bjalo ka Tšhaena le India, bontši bja phatišišo le thekgo ya tlhabollo go tšwa go mmušo le kgwebo ka Afrika-Borwa e lebišitšwe go kopolo ya dimela le diphoofolo le dinyakišišo tša bokhemise, go latišišwa tlhabollo ya ditšweletšwa ke dikhamphani tše kgolo tša bokhemise. E fo ba maitekelo e se makae ao a lebišitšwego go tlhabollo ya mebaraka ya bjale, ditšweletšwa tše di amanago nayo, infrastraktšha le baraloki ba mebaraka. Go na le tlhokatekano ya thekgo ya dihlare tša setšo. Ka ge bontši bja dipolokelo bo lebišitšwe go nyakišišo ya dikhemikale tše mohola kgwebong ka gare ga dimela tša dihlare, mola go se na le polokelo ye nnyane goba go se na le polokelo ye e lebišitšwego go toto goba koketšo ya dikholo, tšeo mebaraka ya bjale e šetšego e di fa setšhaba. Mmaraka wa Afrika-Borwa wa dihlare tša setšo o be o ka gola ka ditsela tša go swana le tša Tšhaena le India, ge go lebelelwa nyako ye e nabilego ya tšhomišo ya tšona ke setšhaba ka kakaretšo. Go feta moo go na le dibaka tša ditšweletšwa tša boleng bjo bokaone ka gare ga ponagalo ye e nabilego ya IKS le ditheknolotši tšeo di amanago nayo mme di tlemaganego le dijo le dihlare bjalo ka maiphedišo a ditšhaba tša tikologo ka Afrika.